paragraph_text: Hipotalamus informacije prima izravno iz unutarnje okoline, a na nju izravno i djeluje. I drugi dijelovi mozga sudjeluju u održavaju homeostaze, ali uglavnom neizravno - ili djelujući na hipotalamus ili potičući one oblike ponašanja što utječu na zbivanja u vanjskoj okolini organizma, pa time i na stanje unutar organizma. Npr. kada vam je hladno, uključite grijalicu i tako hipotalamusu pomognete da održi postojanu tjelesnu temperaturu.